open-index/open-wikipedia-markdown huggingface dataset:
Francisca Oteng-Mensah

**Francisca Oteng-Mensah** (Dɔgebo bebiri la a 14 February 1993) e la begemaala kaŋa a begemaale die poɔ  a ko a wɔɔ paati deni naŋ be Kwabre East paaloo aneŋ o da e la bibile a begemaala die  zaa poɔ a a kyaare neɛ a fourth republic  Ghana a 2016 vootuu Saŋa.

## O Baabo Ane o Saku-gaa

Aboaso Hospital naŋ be  Mamponteng, Ashanti Region 14 February 1993 poɔ la ka ba dɔge o . O ma la  Mma Joyce Oteng ka o ba e Dr Kwaku Oteng  o e la dɔɔta kyɛ la taa o tomparɛɛ yaga. Ona la so Angel Group a Companies.

Fransisca gaa la sakue boyeni bonyeni ata a o peramare sakuu gaaboŋ. A piili me la 

Mamponteng Roman Catholic School a yi be gaa  to Revival Preparatory School naŋ be  Breman a te baare  o Supreme Saviour Internatiol school ka o baare a o peramere sakuuri zanoo. Angel Educational Com la ka o te baare o JSS  ayi be ga St. Roses Senior High School te baare beŋ.

O naŋ nɔŋ zanoo zuiŋ o gaa la Kwame Nkrumah University of Science and Technology a te zane merɛ. O yomo ayi a sakuu ŋa poɔ la ka o ŋmɛ a kpaŋkpere ŋa di a 2016 vootuu saŋa.

## O Toma

Sɛre o naŋ na kpɛ politics poɔ na, on a la da e a sɛgesɛre ko Angel Group of Companies o ba toma naŋ be Kumasi poɔ. December 2017 poɔ ka ba iri o ka o e a Kogozusoba naŋ kaare a Ghana Paaloŋ baapaaba yeltarre.

## Politics Yɛlɛ
O di la a Kwabre East kogo 2016 poɔ. Ona da la a Mpiri poɔ bibile naŋ da nyɛ yomo 23 2016 poɔŋ. O naŋ la ba zaa bibile. Onaŋ la maaleŋ di a 2020 vootuu ka be de o ka o e a minister naŋ kaara pɔgeba, dɔba ane bibiiri yeltarre potuuro December 28 2020 Ba naŋ da iri Sara Adwoa Safo bare o Palemɛte bagaabo zuiŋ.

## O Puobu
Francisca e la kirista bie. O mesa gɛraa la  Assemblies of God Church.

## Personal life
Francisca sere la Kwadwo Adade Amponsah

## Sommo Yizie
Frank Bermasko

**Frank George Bernasko** (7 Disembare 1930 – 3 Gyoone 2010) da e la Ghana sogya, lɔɔyɛ ane pɔleteesa. O da e la a Commissioner of Agriculture a poɔ bamine a National Redemption Council (NRC) General I.K. Acheampong sogyarre gɔmenante eŋɛ. O meŋ da la e la neɛ naŋ wane ane wederɛ ko a Action Congress Party koroo a da ŋmɛ a yidaandɔɔ nuneɛ kyakya 1979 poɔ.

## Nyɔvore Piiluu ane Ganzanne
Ba dɔge la Bernasko Ghana poɔ. O baare la peramere ganzanne Cape Coast eŋɛ a Central Irigyiŋ poɔ ane Asante Mampong a Ashanti Irigyiŋ poɔ, Ghana. O sɛkɔndere ganzanne baare la a Adisadel College eŋɛ meŋ naŋ be Cape Coast. Ka o pãã gaa a University of the Gold Coast (pampana naŋ e University of Ghana).

## Aami Dompole
Bernasko da e la ɔfesa a Ghana aami poɔ, a sɛre do a iraŋki colonel. O da daŋ e la a ɔfesa naŋ kaara ganzanne a Armed Forces Recruit Training Center eŋɛ Kumasi poɔ. O meŋ da e la a Garrison Education Officer Accra poɔ. O are la Director of Studies voaraa a Ghana Military Academy ane Training School eŋɛ, Teshie, Accra poɔ. A puoriŋ ka o leɛ a Director of Education ko a Ghana Armed Forces.

## Pɔletese

### Sogyarre Gɔmenante
A 13 Gyɛnoɔre 1972 coup d'état baaroo puoriŋ, bone naŋ da wane a Busia gɔmenante iruu naaŋ poɔ, ba da kaa-iri o la ka o e a Central Regional Commissioner.  A puoriŋ o meŋ da la e la a Commissioner of Agriculture ane a Commissioner ko a Cocoa Yeltarre minisiri paalaa naŋ kuri.

### 1979 nuneɛ
Bernasko da e la a Action Congress Party wederɛ kaŋa, naŋ da mɛ saŋa na a paati pɔletese ŋmɛɛbo gbɛre ŋmaabo naŋ da wa do saa 1978 poɔ. O da ŋmɛ la a Yidaandɔɔloŋ nuneɛ kyakya 1979 poɔ, a da tu noba bata puoriŋ ne a nuneɛre 9% yi a nuuri zaa lantaa neɛ soŋ.

### National Reconciliation Commission wombo
Bernasko da sãã la sɛre a National Reconciliation Commission na iri soorebie nɔɛ kyaare ne nensaala nyɔvore merɛ faŋa gambo nɔkyeere kyɛ ka o da e a Central Regional Commissioner a NRC sogyarre naaŋ poɔ. O da kyeere la ana nɔkyeere ama. 

## Toma Barebo ane Kũũ
Frank Bernasko da kpɛ la sommeŋɛ ligal zannoo poɔ o naŋ da wa bare a NRC gɔmenante. O nyɔvore baaroo poɔ, o da te kpeɛrɛ la a United Kingdom poɔ. O kpie Gyoone 2010 poɔ a St George's Hospital eŋɛ Tooting poɔ, a London south poɔ.

## Emmo
Namine ane Central Irigyiŋ noba da eŋ la Bernasko a Oguaa Fetu Afahye wagere 2008 poɔ. A ŋaa da e la o toma tombo emmo ko a irigyiŋ gaŋazaa saŋa na o naŋ da wa e a Regional Commissioner a NRC naaŋ wagere.

## Sommo Yizie
Frederick Yaw Ahenkwah

**Frederick Yaw Ahenkwah**  e la Ghana pɔleteesa ane begemaale die mɛmba ko a begemaale die 8th soba a Ghana republic anaare eŋɛ a areko a Jaman North Gbandige naŋ be a Bono irigyin poɔ Gaana. 

## Nyɔvore Piiluu Ane Sakuuri  Gaabo
Frederick dɔgebo bebiri da la 24 Gyoone 1982 ane Sampa naŋ be a Bono Irigyin a Gaana poɔ la ka o baa. O da gaa la SSSCE  a youni  2000 poɔ. O da la dire o Teekyere  satefikare Science ane Tenikal a 2004. O la dire la o  Degree na be Agriculture Education a yuoni 2010 poɔ.

## Toma yele
Frederick da e la karema tona a Ghana Education Service eŋɛ.

### Naakoɔŋ Yele
Frederick waa la a kataweɛ paati ( NDC ) mɛmba ane a begemaale die mɛmba ko a Jaman North Gbandige. O da di la a begemaale die kogi ne 22,375 nuneɛre kyɛ ka a NPP begemaale die kyakya ŋmeɛrɛ Siaka Stevens da nyɛ 18,206 nuneɛre.

### Kɔmateere
Frederick e la a Privileges kɔmatee mɛmba ane meŋ mɛmba ko a teŋgane ane Forestry kɔmatee.

## Meŋa Nyɔvore
Frederick e la Kristabie.

## Sommo Yizie
Frimpong Yaw Addo

**Frimpong Yaw Addo**  e la a Ghana pɔletese neɛ kaŋa a palamɛte a yoɔpoi soba a Fourth Republic of Ghana ane a Eight parliament of the Fourth Republic na  o naŋ are a o paaloŋ  Manso Adubia a Ashanti Region  poɔ. O e la a wɔɔ paati neɛ kaŋa  NPP. O e la a Deputy Minister a ko koɔbo ane bondirii Yɛlɛ a Ghana poɔ.

O e la Hon. Dr, ana e a Ghana palamɛti neɛ a Manao Adubia paaloŋ kyɛ meŋ na e 

Deputy Ministea k  B ndirii ane Koɔbo yɛlɛ...

## O Nyɔvore Piiloŋ Ane O Sakuuri Gaabo
Ba dɔge o la a Sentenbare kyuuri ayi poɔ 2, 1962 teŋɛ kaŋa ba naŋ boɔlɔ Manso Gyeduako a Amansie South Distiriki a Ashanti Region paaloŋ. O taa la o  Bachelor a Arts degeree yineŋ Sociology ane Dipla Bɔrifɔ kɔkɔreŋ a University of Cape Coast UCC poɔ. O naŋ taa la o Executive Masters certificate a Conflict, Peace aneŋ Security a 20 yineŋ Kofi Annan International Peace Keeping Training Center naŋ be Accra.

## Toma
Addo wa e la  Managya ko corporate affairs depatemɛ a Private Ent. Foundation. O naŋ da lɛ e la a Social aneŋ Environment impact expert a Comptran Engineering. Kyɛ naŋ e a Social ane Environment impact expert a Transtel Consult. O na naŋ leɛ e  programs liaison officer a National Democratic Institute a  International Affairs.

## Pɔletese Toma Yɛlɛ
Addo e la a wɔɔ paati neɛ a wɔɔ paati  kyɛ na e a palamɛte neɛ a ko Manso Adubia paaloŋ a Ashanti Region poɔ.  O e la a MP dɛndɛŋ a o paaloŋ a yi 2012 poɔ a Gaana deme naŋ vooti. Ba da lɛ leɛ vooti ko o la a e 2016  vootuu poɔ, O da nyɛ la 69.86% a yi a noba naŋ na vooti ko O. A 2020  Gaana deme na vooti o da lɛ di la bee de la a palamɛti dakogi naŋ are ko 17,652 noba naŋ vooti ,  a meŋ da e la 38.8% kyɛ ka  a kataweɛ paati deme NDC Simon Kwaku Agyei meŋ da nyɛ 10,753 vootiri meŋ na are ko 23.6% a yi a noba naŋ vooti. Kyɛ  Kofi Osei-Afoakwa meŋ da are la o yoŋ a meŋ da nyɛ 17,149  noba na are ko 37.7%.

### Kɔmmɛtee
Addo e la neɛ a be a naŋ sigiroo begɛ kɔmmɛtee poɔ kyɛ meŋ naŋ e a  Environment, Science aneŋ Technology kɔmmɛtee deme poɔ.

## O Meŋɛ Nyɔvore
Adoo e la kirista bi neɛ na are ko Naaŋmene, a de o yɛlɛ. O taa la pɔge ane biiri bata, O nɔŋ la koɔbo a ne bɔl ŋmeɛbo yɛlɛ.

## Sommo Yizie
Fruits

Examples of Fruits 

Orange, mango, black berry, yellow berry, banana and pawpaw.

Dagaare

Tee wɔmo

Dangmama Paree
Funsi

**Funsi** e la teŋɛ ane Wa Ese Desekyere teŋkpoŋ, desekyere naŋ be Ɔpa Wɛse Irigyiŋ poɔ, Ghana sazu.

Be la e a Gurunsi sensoga a ɔpa wɛse poɔ Ghana. 1948 poɔ o da taa la noba 1,193 naŋ zɛge do ta 1,405 a yuoni 1960 poɔ.

Funsi bezie la a Wa Catholic Diocese naŋ tona toma st. John's Health center, naŋ tona korɔ Funsi ane yie naŋ peɛle.

## Sommo Yizie
Fuseini Issah

**Fuseini Issah**( dɔgebo bebiri da la 1975) waa la a Ghana pɔleteesa aneŋ a Seventh Parliament of the Fourth Republic of Ghana mɛmba kaŋa naŋa are ko a Okaikwei North vootiŋ paaloŋ naŋ be a Greater Accra Region poɔ a yi a Wɔɔ paati deme poɔ.

## Vootiŋ
O baare la a University of Ghana a nyɛ B.S.C., aneŋ EMBA, aneŋ FCCA meŋ a yi a Association of Chartered Accountants naŋ be a United Kingdom paaloŋ, aneŋ o satefikate ne venture capital aneŋ private equity a yi a Harvard University naŋ be a United States.

## Sommo Yizie
Férìì

**Férìì** e la gyɛŋgyɛre  bõŋ koɔrãã kaŋa, férìì maŋ waa ŋa wɔó kyɛ ka o maŋ ŋmaŋ, ba maŋ toɔŋ kɔ́ la férìì aneŋ waare a laŋtaa, férìì noma la yaga. Férìì ba waa naŋ a dagaweɛ poɔ.
Frederick Opare-Ansah

**Frederick Opare-Ansah** (dɔgebo bebiri da la Sentɔmbare 5, 1968) waa la Fentendigirii Ingyinɛɛ aneŋ Ghana pɔleteesa ŋa naŋ waa mɛmba ko a Fourth aneŋ Seventh Parliament of the Fourth Republic of Ghana are ko a Suhum paaloo naŋ be a Eastern Region poɔ a yi a Wɔɔ paati deme poɔ.

## O Nyɔvore Piiloŋ Aneŋ Sakuuri Gaabo Yɛlɛ
Opare-Ansah dɔge bebiri da la a Sentɔmbare 5, 1958. O yi la a Amankokrom-Akuapem, yi ŋa naŋ be a Eastern Region a Ghana poɔ. O da geraadoyetiyeŋ a yi a Kwame Nkrumah University of Science and Technology a nyɛ Bakyela digirii neŋ electrical engineering yuoni 1994.

## O Toma Yɛlɛ
Opare-Ansah toŋ la a manegyiŋ daarɛta toma ko a Third Rail (Ghana) Limited.O toŋ baŋnaa meŋa la Ingyinɛɛ toma.

## O Pɔleteesa Toma
Opare-Ansah e la mɛmba ko a Wɔɔ paati (NPP). O waa la mɛmba ko a 4th, 5th, 6th aneŋ a 7th Parliament of the 4th Republic of Ghana. O dɛndɛŋ so la ka o da waa mɛmba ko a Ghana begemaale die kyɛ are ko a Suhum (Ghana parliament constituency) a Gyɛnoɔre 2005 yuoni poɔ saŋa na ka o da waa a zunoɔ daana a yi vootiŋ paaloŋ ŋa a yuoni 2004 vootiŋ kpoŋ a Disembare kyuu. O are la gbɛre bonaare tutaa wa tɔ pampana a ko o vootiŋ paaloŋ ŋa a yi a pampana 7th Parliament of Ghana poɔ. O waa la a kogi daana ko a Communications committee aneŋ a komatii mɛmba ko a Finance aneŋ a Business komatiiri. A yi a 5th parliament of the 4th parliament of Ghana saŋa na, o da waa la a Minority Chief Whip.

## Vootiri
Opare-Ansah are ko la a Suhum vootiŋ paaloŋ aŋa ba bɛgemaala ko a 5th parliament of the 4th republic of GhanaO da are yi la a wɔɔ paati deme poɔ a nyɛ 17,461 vootiri a yi a 38,577 vootiri zaa poɔ ba naŋ da ŋmaa, ka lɛ wulo 45.3% a yi a vootiri zaa poɔ.Ba da vooti ko o la kyɛ kyɛre Jacob Kwaku Arkoh naŋ be a People's National Convention deme poɔ, Samuel Fleischer Kwabi naŋ be a National Democratic Congress deme poɔ, Francis Darby Kobena Inkoom naŋ be a Convention People's Party poɔ, Matilda Garbrah  meŋ naŋ waa sommeŋa are-ara. A sɔrebie ama, 0.75%, 41.02%, 0.77% aneŋ 12.20% la da wulo ba vootiri naŋ tutaa lɛ na.

O da ba la nyɛ zunoɔ a yi a Wɔɔ Paati meŋa poɔ vootiŋ na a yuoni 2021 poɔ kyɛ ka Kwadjo Asante da de o neŋ 272 vootiri a yi a 666 vootiri na zaa ba naŋ da ŋmaa poɔ.

## O Meŋa Nyɔvore Yɛlɛ
Opare-Ansah waa la kiristabie kaŋa. O de la pɔge.

## Sommo Yizie
Frederick Obeng Adom

**Frederick Obeng Adom** (Ba dɔge o la a 11 Gyɛnoɔre 1984) O e la a Ghana pɔletese neɛ kaŋa. O e la a Palamɛte anaare soba neɛ a Ghana Republic anaare soba na are ko a Upper West Akim paaloŋ a Eastern Irigyin a wɔɔ paate poɔ (New Patriotic Party). O e la a deputy minister a ko yɛlɛ de terebo.

## Adom nyɔvore piiloŋ ane o toma
Adom, ba dɔge o la a 11 Gyɛnoɔre 1984. O baa la   Aburi.  O baare la a Ghana  Institute of Management ane Public Administration, O nyɛ la o Bachelor of Science marketing a 2013 poɔ. O da e la business development officer of Fonak Technologies Ltd and Chief Executive Officer of Surveying Precision Market Ltd.

## Pɔletese Nyɔvore
Adom e la a wɔɔ paate neɛ  (New Patriotic Party). A Gyɔɔne  2020 a  NPP palamɛtere vootiŋ onaŋ da di ka o are ko a o paate NPP a 2020. O da di la a Upper West Akim paaloŋ dakogi, a lɛ da vɛŋ la ka o iri Ohene Assifo Derek Bekoe  a kataweɛ paate poɔ bare kyɛ de a dakogi , O da nyɛ la  21,863 noba naŋ da vooti.  O toŋ la a kɔmɛtee yiri ane a Mines ane Energy kɔmmɛtee na are ko a palamɛte anii a Ghana Republic anaare poɔ. 

Ba da iri o la ka o e a 

diputi minisita ko yɛlɛ de iribo a Ghana yirdandɔɔ Nana Akufo-Addo gɔbena poɔ. 

## Sommo Yizie
Gaa teɛ

**Gaa** e la teɛ kaŋa naŋ be a daga weɛŋ. O e la teɛ naŋ taa tɔna yaga a ko nensaaleba ane a donne meŋ bonso a zaa maŋ di a la.

## Tɔna o naŋ taa
√. O wɔmɔ maŋ e la bondiiri. 

√. O daare la ka ba maŋ de pilli neŋ yie. 

√. Ka o nyaga, vaare a neŋ a seɛ pɛgɛ ka ba maŋ de lantaa dɔge a kyuore a kõɔ a saŋ nembaala.

√. noba mine meŋ maŋ baŋ koɔre la gaa vaare bee wɔmmɔma a nyɛ libie.

✓. Ba meŋ maŋ baŋ la de la gaa vaare a kare neŋ sefaare bare.

✓. Ba meŋ maŋ baŋ de la gaa vaare gbɔge neŋ vūū.

✓. Ziiri mine, gaa vaare la ka ba maŋ de peere neŋ gyile

✓. Neɛ meŋ maŋ baŋ de la gaa vaare a pɔge neŋ tɛmmaara ka a ta ko

## Gaa Teɛ Faaloŋ
Gaa taa la tɔna yaga kyɛ meŋ taa faaloŋ mine ko nensaaleba.

1) Neɛ naŋ baŋ do le la o zu a tõɔ ka o soba nuu.

2) A vaare maŋ zaŋena la ka neɛ do o zu.

3) Wɛ-donne  mine maŋ dire a la, a meŋ na baŋ wane la baaloŋ ko neɛ naŋ na di o.

4. Ka o teɛ wa maale e kpoŋ lɛ, o maŋ saana la noba boŋkoɔre mine te seŋ kamaana, kyi ane a mine bonso, ka banaŋ bore a tekpoŋ ŋa puliŋ, o vaare maŋ pɔge la a boma ka ŋmenaa ba toɔna pɔgera a.

5. Ka anaŋ wa are lantaa yaga, a maŋ pɔge la noba koɔlɔ.

6. Noba mine meŋ maŋ baŋ de  la gaa daa a te ba noba bee neɛ weɛ poɔ ka a lɛ wuli ka o soba ko la baŋ toɔ kɔ ana weɛ na
Gaana

Gaana poɔ la a West Africa tenne poɔ. Onaŋ la da faa omeŋa yi a nempeɛle nuuriŋ a Afrika zaa 6th March 1957 poɔ. O taa la origyin pie ane ayoɔbo. Ka o teŋkpoŋ e AŋKara. Kɔmbɔnne, Ewe, Ga, Dagombare, Dagaaba, la a nempaarɛɛ mine naŋ kpeɛrɛ a teŋɛ ŋa poɔ. Paaloŋ bɛrɛ mine ne Gaana naŋ law torebogo la  Burkina Faso, Togo, Cote d'Ivore a paa de a mane kpoŋ naŋ gɔlle a teŋa ziiri mine
Gaana gyagere naŋ be a fourth republic

A fourth republic poɔ,Gaana da taa la gyagere anee naŋ maŋ areko a korti kpoŋ.A ti Gaana yidaadɔɔ aneŋ a palimenti la maŋ sung taa a iri a sobo.

1.Justice Philip Edward Archer :ba da doɔgi o la a February  gyuu poɔ ,Abontiakrom  teŋa naŋ be Tarkwa.Sakui o naŋ da gaa la,  St Peter naŋ be Secondi,Adisadel Colledgi,CapeCoast aneŋ varsity England paaloŋ.O da leɛ wala Gaana paaloo poɔ o naŋ da baare a o kanoo,ba da di o la ka o e ganseɛgra a  begi maali die.O da tonŋ la a gyaagye toma ayi 1991ati ta 1995.O da koŋɛɛ o nyorvori a korlebu asibiti poɔ a May gyuu pie 2002.
Gaana Tekpoŋ (Oda)

**Gaana Tekpoŋ** la teɛ kaŋa a Gaana teŋɛ poɔ. A Gaana fɔlɛsi nembɛre wuli ka a te kpoŋ naŋ peɛle Akim Oda naŋ be a Eastern Region poɔ ka o wogroŋ e mitare lizaata ne ayoɔbo ne kyɛle (66.5 m) kyɛ ka o yɛloŋ e sentimitare kɔɔraata ne lizaanaare ne pienaayoɔbo (396 cm) la a tekpoŋ ba naŋ baŋ a Gaana ne a wɛsi Afirika paaloŋ poɔ. A teɛ ŋa yi la teboorɔ kaŋa naasaala naŋ boɔlɔ "Tieghemella heckelii". A teɛ ŋa are la a Esen Apam fɔlɛsi poɔ, aŋa kilomitare lizare ne ayi (22km) ayi a Akim Oda poɔ. Ba wuli ka a teɛ ŋa koree la aŋa yuomo kɔɔraata ne lizaayi ne pie (350) a gɛrɛ kɔɔraanaare (400). Dakoroŋ yele wuli ka a teɛ ŋa taa siiloŋ bee saakoŋyele gyamaa a kyaare ne a o nyaabo bee bammo. Ba de la ka nankpaana kaŋa naŋ yi Akim Asanteman ka o yuori di Yaw Andoh la da daŋ nyɛ bee baŋ a teɛ ŋa zie, yuomo gyamaa naŋ tɔle. A teɛ ŋa waa la a Gaana teŋɛ ziseɛle kaŋa naŋ taa tona ko a teŋɛ bonso noba maŋ yi la a tendaa ziiri yaga zuo a zaa, India ne a Asia paaloŋ tenni.
Gaana yidaandɔɔkore Jerry John Rawlings

**Jerry John Rawlings** da e la sogyɛ (a banaŋ na maŋ tona saseɛŋ na) kyɛ la e neɛ naŋ taa gɔbenɛnte kyaa kyaa yeltarre o sukyiriŋ. O da de la a Gaana Yidaandɔɔloŋ ne kpeo a yi 1979 poɔ kyɛ leɛ de ko a teŋɛ deme neŋkaa-iraa. A da ba kɔɔre kyɛ ka o yage a Yidaandɔɔkaa-iraa ŋa ne kpeo kyɛ la di a Yidaandɔɔloŋ 1981 poɔ. A o paati da la Provisional National Defence Council (PNDC). O da zeŋ la a kpeo kogi ŋa zu te ta 1992. Ŋaa saŋa, o da yi ne la a Gaana bɛgɛ gane a 1992 poɔ kyɛ pãã e ka ba dii kaa iri a wẽderɛ. O da leɛre la a paati yuori gaa ne National Demacratic Congress(NDC).A kataweɛ paati la lɛ. A kyaa kyaa ŋa poɔ a teŋɛ deme da dii ko o la ka o di a Yidaandɔɔloŋ a te ta 1996 ka ba la maaleŋ ŋmɛ a kyaa kyaa a seŋ a bɛgɛ naŋ wuli lɛ. Jerry John Rawlings da la nyɛ la zunoɔ a 1996 kyaa kyaa ŋa meŋ poɔ a la di a Yidaandɔɔloŋ te ta 2000. A bɛgɛ naŋ ba la tere sori ka o na la are zuiŋ o da de la o potuuro John Evans Fiifi Atta Mills ka o ŋmɛ a kyaa kyaa.
## Jerry John Rawlings Nyɔvore Waaloŋ Te Ta O Kūū
Jerry John Rawlings e la Aŋmonoo a yi Aŋmompaaloŋ (Volta Region). O ma Victoria Agbotui e la Aŋmonoo kyɛ ka o saa James Ramsey John e Nasaalaa naŋ yi Scottland. Ba da dɔge o la 22nd Gyoone 1947, Accra poɔ. O taa la pɔge ne biiri banaare. O pɔge yuori la Nana Konadu Agyemang Rawlings. A o biiri meŋ la: Zaneto Agyemang Rawlings, Kimathi Rawlings, Yaa Asantewaa Rawlings ane Amina Rawlings. O da kpie 11th Nyɔgevennebare, 2020 Akomfo Anokye Wuluu Asibiti poɔ.

## Yɛlɛ Peɛro/Yiibu Zie Mine Zie
Galeŋgaama

**Galeŋgaama** e la boŋiraa kaŋa, o taa la gbɛɛ anaare kyɛ maŋ guole o zoore, galeŋgaama e la bonseɛlee kaŋa naŋ maŋ toɔŋ leɛrɛ o eŋgane waaloŋ, o maŋ toɔŋ leɛre la o nimbie ka a gaa puore  kyɛ maŋ kyɛnɛ dayeŋ dayeŋ, o maŋ be la dao zu bee vaare aneŋ moɔ eŋa. O maŋ toɔŋ be la tɛntɛre zu meŋ.
Gama

**Gama bee Gane;** e la yuori kaŋa ba na de ko boma aŋ yawa ko a. Aseŋ gane e la boyeni ka a ma wa poɔ ana e la yaga. Toma 
## Gane Parɛɛ
Gane taa la parɛɛ ayi, anaŋ la; 

i) Ana te maŋ de sɛgere neŋ. 

ii) Donne gane, ana saŋe ka ba baŋ wa ko doŋa gane na baŋ e la gane te naŋ maŋ de sɛgerɛ neŋ.

A kaŋa meŋ baŋ e la donne kaŋa gane, a gane ma nyɛ la ka ba naŋ wa ko donne a se iri o gane o poɔ. A lɛ wuli ka te naŋ baŋ taa naao gane, peroo gane, boɔ gane ane a taa ba.
## Gane Tontonne
i) te ma de a la sɛgerɛ neŋ te sakue yie poɔ. 

ii) te ma de la gane maale neŋ tompaane a ŋmeɛrɛ. 

iii) te ma de a la leŋ neŋ te gyile, mine ma de a la maale neŋ seemaa.

## Sommo Yizie
Gambaga College of Education-

**Gambaga College of Education** e la a kolaagi kaŋa naŋ be Gaana paaloŋ. O be la Nɔɔden Uregin, Gambaga teŋɛ poɔ (East Mamprusi District).
Gambiri/Gambie

**Gambiri/Gambie** Dagaaba laŋkpeɛbo poɔ Gambiri bee Gambie seɛbo e ba lesiri kaŋa ko ba a gaŋ azaa te Dagapɔgeba dakore saŋa. Gambiri da waa aŋa lɛɛ ko ba bonso saŋa na lɛɛ da kyebe .Ana maŋ vɛŋ ka a gambie da taa yuori. Dagapɔge koŋ baŋ sɔ sɔɔro zaa kyɛ sɛ a gambiri ŋa, ba da maŋ maale o la ka waa aŋa lɛɛ. Ka neɛ koŋ a nyɔvore te dagapaaloŋ, a wa tu a anaŋ seŋ ka tu baare a gambiri ba maŋ de sɔ o soba, ka anaso la o aŋ kpi baare o ba leɛ nyɔgebo zaa ka ba naŋ sɛ o a gambiri ŋa o soba na baŋ kyuri la. Ka onaŋ meŋ e lɛ, faaloŋ la kyɛ meŋ na e vi kpoŋ ko a kūū yiri deme. Kyɛ pampana lɛɛ wa faa la a yɛlɛ zaa ka pɔgesare eŋɛ ana kyɛ bare Gambie na. Ka kūū naane neɛ ba le eŋ na a.
## Gambiri/Gambie Seɛbu Tona
Dagaaba paaloŋ gambiri taa la tona yaga ko daganoba zaa.

1) A maŋ wullo la poɔlebu ka o naŋ kpɛ noba poɔŋ.

2) A meŋ ma vɛŋ ka kūū yiri deme de ba meŋ ne yi faaloŋ bee vi poɔ.

3) Gambie e la yuori bone ko dagapɔgɔ zaa na taa o ka yeltuo kpɛ a yiri poɔ aŋa kūū. Ka ba de peɛ a kpeemɛ ka anaŋ wa e pɔge

4) Gambie/Gambiri e la poɔlebu bone ko dagapɔgebu ba yie poɔŋ.

Dagaaba lesiri poɔ Gambie bee Gambiri da la ba lɛɛ ko te Makommine ba yie poɔ.
Ganvaare

**Ganvaare** e la wulluu bonteɛre kaŋa karema bee karemamine na maŋ de o ka o waa teɛbo bone kaŋa a wulluu poɔ, a maŋ vɛŋ a wulluu ane a zannoo deɛ waa mɔlɔ lɛ ko a karema ane a Karembiiri a wulibu ane zannoo saŋa.

O na la a nansaala maŋ boɔle ka  ( T.L.Ms) o tɛgɛ boɔloo poɔ.

## Lɛ Ba Naŋ Maŋ De O Toŋ Neŋ Toma
Ba maŋ da la yineŋ daa poɔ bee sitɔɔre ziiri. A wa de kpɛkpɛ bee sɔlee bee biledi a vare ŋma ŋma ka a waa senne senne lɛ a yelbire bee sɛgebiri kaŋa zaa na naŋ baŋ kpɛ a poɔ. A karema maŋ sɛge la a yelbie bee a sɛgebie bee bone na zaa o na boɔrɔ ka de wuli a biiri a sɛge eŋ a o poɔ.

## Ganvaare Tɔnɔ
A maŋ vɛŋ la a wulluu ane a zannoo gɛrɛ nimitɔɔre.

A meŋ maŋ vɛŋ la a Karembiiri nyɔge a karema wulluu wieõŋ  wieõŋ lɛ.

A maŋ vɛŋ la a karema ta di tuo a wulluu saŋa. amk
Gari

**Gari** ; e la yuori yrlbiri a yelbie gaŋgyere poɔŋ. Gari e la bondirii mine kaŋa naŋ maŋ yi a komboŋ paaloŋ a wa kpɛ a dagapaaloŋ poɔ. A e la bondirii mine naŋ kpɛ te dagapaaloŋ poɔ saŋa saŋa  zaa ka a meŋ waa ba bondirii. Ba maŋ yi ne a la a komboŋ paaloŋ a eŋ a lɔɔre poɔ tuo wanne. Baŋkye la ka ba ma maŋ de maale ne a Gari. Gbɛɛ yaga gari wa e la Sakuubiiri bondirii, anaŋ la maŋ sonne ba ka ba boŋ dirii toɔ gaa toɔri bonso gari ba boɔra maaloo zaa ka koɔ yoŋ naane. 

Ghana poɔ yoŋ la ka ba maala a gari ama yaga, a meŋ koɔra a baŋkye meŋ yaga gbɛɛ yaga bonso baŋkye yoŋ la ka ba maŋ de maale neŋ a gari ama.
Gaaŋ

**Gaaŋ** ; Gaaŋ e la yuori yelbiri naŋ be a yelbie gaŋgyere  poɔŋ, O ela yuori yelbiri. Gaaŋ e te wonne kaŋa naŋ be Daga paaloŋ, o e la te wonne a noba naŋ baŋ di o la, a teere ama ba boŋɔ nyɛre a le kyɛ a bebe, zeɛ na fo na naŋ baŋ nyɛ a la a daga paaloŋ poɔ. Ameŋ na baŋ e la tēē ko noba, ka fooŋ beɛre fo naŋ baŋ ŋmaa la o vaare ate dogle a sɔ la a baalo na baare kyɛ bare fo. Neɛ meŋ na baŋ di la wonne bonso vɔlaa bonne la o kyɛ meŋ e tēē ko a noba meŋ.
Gabriel Osei

**Gabriel Kweku Osei** waa la a Ghanaian pɔleteesa aneŋ a Palemɛte ayɔpoi soba a Ghana republic anaare poɔ mɛmba kaŋa naŋ are ko a Tain vootiŋ paaloŋ naŋ be a Brong-Ahafo Region a yi a Wɔɔ paati deme poɔ. Pampana ŋa, o na la a Dadi yɛlɛ baabo ɔfisa ko a National Service Scheme Ɔfisi kpoŋ.

## O Nyɔvore Piiloŋ Aneŋ Sakuuri Gaabo Yɛlɛ
Osei dɔgebo bebiri da la 2 Gyoone a yuoni 1974 a kyɛ yi Badu naŋ be a irigyin ŋa ba naŋ da boɔla ka Brong Ahafo Region, kyɛ pampana ka boɔla ka Bono Region. O nyɛ la o Bachelor of Science degree ne economics a yi a Catholic University College naŋ be Fiapre a yuoni 2008. O la nyɛ la o satifikate meŋ ne Executive Master yineŋ Business Administration (CEMBA) a yi a KNUST.

## O Toma Yɛlɛ
Osei da waa la a nibi yɛlɛ ɔɔfisa ko a St. Ambrose College of Education naŋ be a Dormaa Akwamu teŋa poɔ.

## Pɔlitisi Yɛlɛ
Osei waa la a Wɔɔ Palatine neɛ kaŋa. O daaŋ waa la a begemaale koroo daana ko a Tain vootiŋ paaloŋ naŋ be a Bono Region a Ghana poɔ. A yuoni 2020 Ghana vootiŋ kpoŋ saŋa, o da ba la nyɛ a Adama Sulemana kogi ŋa. O da nyɛ la 18,346 vootiri ka lɛ wulo 40.87% a yi vootiri zaa lantaa poɔ.

## Sombo mine o naŋ soŋ
A kyuu Ɔɔtoorebare 2020 yuoni poɔ, o da ko la Brodi Siinia Haai Sakuuri aneŋ polosiri ziŋzie naŋ be a vootiŋ paaloŋ simentere boɔre Kɔɔ ane lezaa ayi ne pie (150) a meɛbo eŋaŋ. 

## O Meŋa Nyɔvore
Osei waa la kiristabie kaŋa.

## Sommo Yizie
Garoŋ

**Garoŋ** e la tēē noba naŋ maŋ so ka baaloŋ wa kpɛ ba. Tevaɛ la ka ba maŋ kyɛ lantaa a doge ko a baala kyɛ a baala meŋ na baŋ so a la. Garoŋ  la ka te sããkommine ne te makommine maŋ  de so biiri ka ba baa e kpelekpelleŋ ba zaa. Te ma mine meŋ iri de a la so te kyɛ pampana  garoŋ ba leɛ kyɛ be bonso nansaale tēē waɛ la ka noba bare te sããkom boma kyɛ kpɛ nansaalee poɔŋ. Garoŋ e la tevae ba naŋ da maŋ kyɛ kyɛ lantaa doge ko a bie bee ka ba de ko a baala. Garoŋ e la tēē ka tēē zaa naane, Daga tēē e la vaare ba naŋ maŋ kyɛ lantaa a ko a baala ka o doge suo bee nyu.

## Garoŋ Tɔna Ko Nensaalaba
Garoŋ naŋ e tēē baare a ma sanna la baaloŋ parɛɛ yaga te Dagaweɛŋ. A e la tēē ba naŋ ma de doge ko baala ka o suo bee nyu. Ane meŋ ba maŋ de doge suo la bibilii bee bie ba naŋ dɔge ka o ba taa zie zaa, ka lɛ maŋ veŋɛ ka a bie kɔbo bere, ka o eŋɛ waa kpeɛŋaa. A ma zɔrɔ la baaloŋ bile bile a bibile eŋɛ.

## Garoŋ Nyaabo
Garoŋ nyaabo ba e mɔlɔ togitogi zaa kyɛ ba maŋ nyaa la a wa dɔge suo neɛ bee baala.

Teere vaare la ka ba e a dɔgle kyɛ teɛ zaa vaare naane na baŋ e garoŋ. Teere mine bebe la a koŋ toŋ e garoŋ.

Tenyaga mine la ka ba tigiri iri a doge ka a waa tēē garoŋ ko noba. 

A lɛ wuli ka garoŋ e la Daga-tēē ko te nensaala nyɔvore.
Garu

**Garu** e la teŋɛ ane Garu Desekyere teŋkpoŋ, desekyere naŋ be Ɔpa Ese Irigyiŋ poɔ, Ghana saazu sɛŋ eŋɛ.

Garu la teŋɛ ŋa yoŋ naŋ be Ghana poɔ ka o ne paaloŋ yuobo ayi eŋ torebogiri: Republic of Togo naŋ be a o sapare sɛŋ ane Burkina Faso naŋ be a o saazu sɛŋ. A o kɔmpare sɛŋ East Mamprusi Desekyere la bebe ane a o luo sɛŋ Bawku Munisipal meŋ la be.

N ba Albert Akuka Alalzunga la a begemaale die mɛmba pampana a Garu gbandige poɔ NDC yuori eŋɛ.

Presbyterian Church of Ghana (PCG) da maale la Garu Presbyterian Agricultural station 1967 poɔ ane o tona la na soŋ baa noba naŋ kpɛrɛ be nyɔvore.

## Sommo Yizie
Garu Desekyere

**Garu Desekyere** e la a desekyere pie ne anuu na kaŋa na be a ɔpa isi irigyiŋ poɔ, Ghana. O da daŋ paale la a Garu-Tempane Desekyere kpoŋ na eŋɛ 2004 poɔ. Te ta saŋa na a desekyere kɔmpare-sapare sɛŋ naŋ da wa wɛle na kuri Tempane Desekyere 15 Fɛboɔre 2018 poɔ, kyɛ ka ba leɛ pore o kyɛlee na ka **Garu Desekyere**. A desekyere asɛmbole bezie be la a ɔpa isi irigyiŋ sapare sɛŋ. O teŋkpoŋ la Garu.

## Kaa Kyɛ Meŋ

* Belingogo, tembile kaŋa naŋ be Garu Desekyere.

## Yiziiri

* http://www.statoids.com/ygh.html

## Sommo Yizie
Gaŋgaa

**Gaŋgaa:**  O e la yuori yelbiri a yelbie gaŋgyere poɔŋ. Gaŋgaa e yuori yelbiri. Gaŋgaa e la boŋŋmɛɛraa kaŋa ba naŋ maŋ ŋmaa daa a nyɛɛre a de naagane a sɛ ne a ŋmeɛre deɛne zie bee kuori zie. Gaŋgaa zaa maŋ taa la kɔkɔre. 

## Gaŋgaa Kɔkɔre
Te taa la Darekpeɛ kɔkɔre naŋ wullo dɔɔ kuori zie ŋmeɛbo. Ka dɔɔŋ kpi, ka ba naŋ na ŋmɛ benɛ zaa, ona la ka ba maŋ daŋ de piili ne. Kyɛ pɔge kuori zie ba maŋ de la pɔɔkɔbɔ a piili ne o ŋmeɛbo. Pɔge naŋ kore te ta taabo kaŋa, ba maŋ de la ka dɔɔ la, a zuiŋ o kuori zie ba maŋ de la darekpeɛ piili ne a ŋmeɛbo. Gbɛɛ yaga zie ba naŋ maŋ ŋmeɛrɛ a la kuori zie, deɛne zie, naa bimbo saŋa.

## Tenne Na Ba Naŋ ŋeɛre Gaŋgaa
Tenne ba naŋ ŋmeɛrɛ a meŋ te Dagapaaloŋ poɔ la Birifor, Wa ane Gyerabaa paaloŋ ziiri mine deɛne zie aseŋ Kaanɛɛ Gyaŋ toɔbo.

## Sommo Yizie
Gbandiruŋ Yizie/Piiluu

**Gbandiruŋ**; Gbandiruŋ la ka neɛ areba bee madɛb naŋ kpi kyɛ ka a arebile te de a kyɛnne bee kyɛmboma. A Dagaweɛ zaa poɔ, Lɔra ane Nandom poɔ la ka ba dire kyɛne ŋa A paaloo ŋa poɔ la dɔɔ ne o puree pɔgeyaa bee pɔge ne o areba bidɔɔ na tõɔ kulitaa. A paaloo ŋa poɔ la ka dɔɔ ne o bidɔɔ da maŋ gaa weɛ. A saa naŋ da maŋ boɔra ka a koɔbo gaa nimitɔɔre na, o da maŋ te ŋmaa la kɔnɔɛ. Lɛ la ka a bie wa pɔla a da maŋ te de o kɔnɔɛ zaa kɔ a te gaŋ pɛnnɛ kyɛ bare o saa ka o naŋ gbara. Ana la ka daare kaŋa ka a bie la te annɛ o saa na a beene ka o saa arebile wa yi a weɛ ka a bieŋ te gaŋ pɛnnɛ kyɛ ka o saa koɔra. Ka a saa arebile na te de a kuuri kɔ o areba koɔnɔre na zaa. Be la ka o areba na yeli ka o ba taa boŋ zaa na ko o kyɛ ka ka onaŋ wa kpi bee daŋ ba wa kyebe, ka o wa de o tammo ne o lɔge. A Gbandiruŋ piiluu zie la a lɛ.
Gbano Diibu /Kyɛnne

**Gbano/Kyɛnne Diibu** a Dagaaba laŋkpeɛbo poɔŋ ka neɛ kpi, a ba wuli ka o yeltarre zaa meŋ kpie la bee baare la. Dagaaba ba derɛ a kpeemɛ boma meŋ zaa uuno ne o. A o kūū puoriŋ  naŋ da maŋ see ka ona la kaara ba, ŋaa zuiŋ, a kpeemɛ boma o naŋ kpi kyɛ baare la Dagaaba ma boɔlɔ ka kyɛnne bee gbandiboma ka neɛ na baŋ iri de la.

## Kyɛnne parɛɛ bee Gbandiroŋ parɛɛ.
A taa la parɛɛ ayi Dagaaba laŋkpeɛbo poɔ; Ana la 

1) Saa pare kyɛnne 

2) Mapare kyɛnne

A yi Nandom ane Lawra paaloŋ dire la Saa pare kyɛnne 

Kyɛ mine meŋ dire la a zaa a yi; mapare ane saa pare kyɛnne. 

A kyɛmboma mine la; yiri, koɔlɔ,weɛ, lɔɔre, bonsuuri, donne, libie , amk.

## Aŋ la na baŋ di kyɛnne bee Gbandiroŋ.
Neɛ naŋ kpi kyɛnne la ba maŋ di , a yi o kūū puoriŋ la ba maŋ poŋ a boma ama. A lɛ wuli ka ba ba zagera kpeemɛ boma bare . A lɛ zuiŋ areba bee arebile la ma seŋ neŋ a boma ama taa ba diibu. 

## Gbandiroŋ Faaloŋ.
Kyɛnnɛ gbɛ yaga taa la faaloŋ kpoŋ ko noba naŋ seŋ ka ba di a kyɛnne na ane a kūū yiri demɛ.

1) A maŋ saana la noba popeɛloŋ.

2) A naŋ baŋ yi la kūū ko a noba na naŋ dire a kyɛnne na.
Gbantalee

**Gbantalee** e la balee kaŋa naŋ be te dagapaaloŋ, o e la baa na naŋ taa kõɔ o poɔ kyɛ a kõɔ ama ba maŋ ta zie zaa kyɛ baare bonso aba maŋ koɔre bee koɔrɔ o poɔ. O e la zie ba naŋ maŋ tigi mɛ yiri kyɛ kye a bogi na ka seeɛ wa kpɛ, ka saa wa,kõɔ  maŋ kpɛ la o poɔ , kyɛ a uoni bee zie wa yire a ma baare la kyɛ leɛ kyɛle ka seeɛ le wa kpɛ.
Gbaga

**Gbaga** e la moɔ poɔ boŋ iraa kaŋa, o waalooŋ waa  ŋa baŋa, kyɛ ka o paaŋ e kpoŋ gaŋ baŋa. O eŋa maŋ fane la kyɛ ka o maŋ nyɛ gyɛlɛ. Gbaga  nɛne noma la yaga. Oɔnee wagre la ka gbagre maŋ kyɛnɛ yaga. Gbaga maŋ kpeɛrɛɛ bogi bee dabogu.
Gbambiri

**Gbambiri**, e la Dagaaba deɛndeɛn boŋ boŋŋmeɛraa kaŋa baŋ naŋ maŋ de davere ane koŋkolee gaalo zage ɔɔrɔba,sepoosiri ane mie maale ne. Gbɛɛ yaga deɛne zie la ka Dagaaba maŋ ŋmeɛrɛ gbambiri. O taa la kɔkɔrɛɛ anaare aseŋ, kɔkɔre weliweli, kɔkɔsogɔ,kɔkɔzuluŋ ane kɔkɔgbɔge. A kɔkɔre zaa maŋ taa la lɛ o naŋ seŋ ka o gaale a seŋe neŋ a yieluŋ naŋ sagera lɛ. Gbambiri e la boŋŋmɛ-teɛre bilii mine Dagaaba deɛne poɔ.

## '''* Tere / kɔkɔre / Yelbie'''
Yɛlɛ la ko o maŋ sɔrɔ lɛ na o naŋ maŋ ŋmeɛrɛ la koo maŋ yele.

Aseŋ Mba Amatus Dabuo naŋ da maŋ ŋmeɛrɛ kyɛ yiele lɛ na. O e la gɔɔloŋ.

## '''*. Ŋmeɛbo zie'''
Deɛne zie, Tigri zie, Daapoɔ, Kuorizie ane Ŋmendie poɔ.

. Tenne, na mine ba naŋ kyaara ŋmeɛrɛ gbambiri la, Daffiama Konzokalaa, Busie, Fian ane a mine kaŋa.

Tumpaani, e la gaŋga-kparre ba naŋ maŋ de na-gane ane dabɔgere ayi maale, nenyeni la maŋ ŋmeɛrɛ o. Dabil-gori ayi la ka ba maŋ de ŋmeɛ o. O maŋ kono/ sagere la weli weli / gbɔge o ŋmeɛbo saŋa. Gbɛɛ yaga naa la maŋ kpi ka ba de moɔle ne o kuori / neŋkpoŋ naŋ kpi a teŋɛ poɔ.

## '''*.Tenne / kɔkɔre /Yelbie'''
Deɛne zie, Tigri zie, Daapoɔ, Kuorizie ane Ŋmendie poɔ.

. Tenne, na mine ba naŋ kyaara ŋmeɛrɛ gbambiri la, Daffiama Konzokalaa, Busie, Fian ane a mine kaŋa.
Gbeɛdomɛɛ doma

**Gbeɛdomɛɛ doma** la Zibu bee Ziŋee. Zibu e la Gbeɛdomɛɛ doma bonso ona la da faa ba a  yi neŋ ba yelwonii mine poɔ. A zuiŋ ba ba ɔɔrɔ o, ba ba koorɔ o meŋ.  Ka ba kaŋaŋ gɛrɛ te nyɛ a zibu ŋa kaŋa ka  o kpi gaŋ gba, sɛɛ ka o soba ŋmaa vaare pɔge o a wuli ka o uu o la bonso o e la ba kaŋa. Gbeɛdomɛɛ e la a bal na kaŋa naŋ poɔ Dagaaba naŋ zeŋ a Upper West region poɔ. Ba zenzeŋ la ziiri yaga aŋa; Nandom, Piina, Tizza, Jirapa, Bussie amk. 

## Boŋ Naŋ So ka Zibu  E Gbeɛdomɛɛ Doma
Nensaale faare mine ba naŋ da boɔlɔ ba zabɔgere la da digire Gbeɛdomɛɛ ka ba zoro gɛrɛ te nyɛ tuu kaŋa a ŋmaa kpɛ o poɔ te sɔgele. Ba da ba baŋe be Zigɛrɛɛ meŋ. Lɛ la ka zibu naŋ be a tuu poɔ a deɛ da mele pɔge a tuu zaa. Ka a zabɔgere da waana wa nyɛ a zigiree a leɛ zo kyɛ bare Gbeɛdomɛɛ na. Be la ka ba deɛ yeli ka ba bikpeebɛ la daŋe na ɔɔ zibu. A ananso Gbeɛdomɛɛ naŋ kyiire zibu la a lɛ.
Gbuŋti

**Gbuŋti** e la gbaŋgbale bēē tɛntɛre buŋ irãã kaŋa, o waaluŋ maŋ waa ŋa ɔŋa kyɛ ka o waa kpoŋ gaŋ ɔŋa, gbuŋti taa la gbɛɛ anaare a taa zõõre ka o e wogi kyɛ taa kɔma meŋ, gbuŋti kpeɛrɛɛ bogi poɔ a tɛntɛreŋ, kyɛ mine meŋ maŋ kpeɛrɛɛ dabogu poɔ. Gbuŋti maŋ bé la moɔ poɔ, o e la mɔnɛne kaŋa naŋ numa yaga.
Gbágbà

**Gbágbà** e la yiri-bõŋ-irãã kaŋa, gbágbà taa la gbɛ̃ɛ̃ ayi ka e ŋmaara, kpaŋkpama, kyɛ ka o gbɛbie waa aŋa sampama, kyɛ ka o noɔre waa yaloŋ, gbágbà maŋ nyɛ̃ la gyɛlɛ a maŋ toɔŋ ɛge la, kyɛ maŋ kyɛŋ koɔŋ poɔ velaa, gbágbà e la nɛne ako noba mine.
Gbégni

**Gbégni** e la moɔ poɔ buŋ-irãã kaŋa, o e la dŭŋo naŋ taa faŋa yaga, gbégni taa la gbɛ̃ɛ̃ anaare, zúúre, kyɛ taa zu naŋ taa kɔma yaga, gbégni sieɛ̃ waa la ŋmēēne, a mɔdonne zaa poɔ gbégni taa faŋa a gaŋ a zaa. Gbégni maŋ ɔɔrɔ la nɛne.

## Gbegni faaloo
Gbɔrre

**Gbɔrre** e la bone kaŋa nensaala naŋ maale a de duuri neŋ kõɔ a yi neŋ tenzagela te ta teŋyuo. O e la daa ba naŋ pɛnne ka o taa bogi ka ba maŋ zeŋ, kyɛ meŋ taa vuuri ka ba maŋ de toŋ eŋ a kõɔ poɔ kyɛ mɔnnɔ aŋa lɛ ba naŋ maŋ mɔŋ saabo kyɛ ka o duuro te gɛrɛ a kõɔ poɔ. O taa la noba bana na naŋ baŋ mɔŋ o, ka ba maŋ waa bere ba zaa a taa bammo mine boŋso ka ana ba e lɛ kyɛ ka ba de a gbɔrre be a kõɔ poɔ te gɛrɛ ka o waa vɔgele ba koŋ la taa eroŋ zaa a ana soŋ noba mine naŋ koŋ baŋ duuri kõɔ. Kyɛ ka ana waa lɛ ka gbɔrre leɛ vɔgele ba yoŋ la maŋ baŋ a kõɔ yɛlɛ a duuri a noba a kõɔ poɔ yi te bare ka kaŋa zaa ba kpi.

## A Gbɔrre Tɔnɔ
Ba maŋ de o neŋ noba duuri neŋ kõɔ yi neŋ tenne ayi.

Ba maŋ de o la nyɔge ne zoma

Ba meŋ maŋ de o la tuo neŋ zarema yineŋ zie kaŋa gaa neŋ ziyuo.

Ba maŋ de o la iri neŋ nyɛnno yi neŋ kõɔ poɔ. amk
Gbɛdaa Anthony Ferah

**Gbɛdaa Anthony Ferah** yi la Loraa Yikpeɛ Gadidɔre.A dɔɔ ŋa e la dɔɔ bee neɛ kaŋa a Loraa paaloo poɔ yuori naŋ yi bee taa yuo soŋ a Loraa paaloŋ poɔ.Gbɛdaa Anthony Ferah nyɔvore yeltarre zaa e la Loraa paaloo poɔ.Gbɛdaa Anthony Ferah saa dɔgeraa ne o ma dɔgeraa zaa yi la Loraa poɔ a meŋ dɔge Anthony Ferah Loraa poɔ guoli o a Loraa poɔ k'o baa be meŋ.
Gbewaa College of Education

**Gbewaa College of Education e la a kolaagi kanŋa naŋ be a Gaana paaloŋ poɔ. O be la Apa Eesi uregin poɔ, Pusiga teŋa.**
Gbɛmeele

** Gbɛmeele **: Baaloŋ kaŋa yuori la ka Dagaaba boɔlɔ ka gbɛmeele. O e la baaloŋ na naŋ maŋ nyɔge neɛ a yi ba yelle iree mine zie the seŋ; Seŋgaŋ yɛlɛ, eŋɛnɛ tɔ taa,Dɔgebo saŋa, ane a taa mine. Gbɛmeele e la maaloŋ na koŋ baŋ toɔŋ sanne zie zaa see ka o soba na taa a baaloŋ ŋa tɔ te kpi ne. Gbɛmeele ba taa sannoo zie, Naasaale dɔɔtare gba na yeli ka ba ba baŋ la a boma meŋ koŋ tɔŋ  sanne a baaloŋ ŋa. Tēē yɛŋ be be la ka ba naŋ baŋ de ko o soba na taa a baaloŋ ŋa, ka o soba tõɔ voore ta zie kaŋa kyɛ a koŋ baŋ tõɔ sanne a baaloŋ zaa. Gbɛmeele e la baaloŋ faa kaŋ na be a teŋɛ zu kyɛ ka neɛ zaa zoro o. Ka fooŋ nyɔge bēē a taa a baaloŋ ŋa tɔ, fo eŋɛ maŋ baara la fēē fēē bēē ŋmēēnɛ ka fo te kpi bēē koŋ fo nyɔvore.Te woŋ ka dakori saŋa na ka baare bēē baa zie la ka a baaloŋ ŋa yi. A yi noba mine naŋ maŋ gana ne a donne ama, a yi libie/libiri zuiŋ.Te na woŋ ka dakori saŋa na ka naasaale paaloŋ poɔ la ka a baaloŋ ŋa da be kyɛ loŋne a wa tɔ zenɛ ka o na bebe a koora noba.

## Gbɛmeele Faaloŋ
Gbɛmeele taa la faaloŋ yaga ko te nensaala na be a teŋɛ zu kyɛ. O e la baaloŋ naŋ na baŋ tõɔ ko neɛ ka soba nyɛ a baaloŋ ŋa tɔ.

• Gbɛmeele baaloŋ e la baaloŋ naŋ maŋ ennɛ noba vi ka o soba taa a baaloŋ ŋa .

• A maŋ baŋ ko la kūū ka o soba nyɛ a baaloŋ ŋa tɔ.

• A baaloŋ ŋa ba taa tēē 

• Neɛ koŋ baŋ sanne a baaloŋ ŋa tɔ laŋ kpi neŋ la.

• Ka neɛ taa a baaloŋ ŋa tɔ o maŋ lere la baaloŋ bilee bilee mine.

• A baaloŋ ŋa deme enne zaa la maŋ baare kyɛ kyɛ ba koba yoŋ bare.

## Yeŋ Ka Neɛ Naŋ Baŋ Nyɛ A Baaloŋ Ŋa
Gbɛɛ yaga seŋ gaŋ poɔ la ka gbɛɛ yaga ka neɛ maŋ nyɛ a baaloŋ ŋa kyɛ mine meŋ yɛlɛ mine maŋ wa kpɛ kyage la ka neɛ tu be kyɛ nyɛ a baaloŋ ŋa.

Mine meŋ bie dɔge saŋa ka a ma taa a baaloŋ ŋa tɔ na baŋ tõɔ tu la a be kyɛ nyɔge o soba.

Ka bone ŋmaa fo eŋɛ , fo naŋ baŋ tu la a be nyɛ a baaloŋ ŋa tɔ. Aseŋ kuri, beleedi ane mine kaŋa. Ka a naŋ ŋmaa neɛ na taa a baaloŋ kyɛ meŋ ŋmaa o soba na ba taa na baŋ nyɔge o la.

## Sommo Yizie
George Akuffo Dampare

**George Akuffo Dampare** e la a Ghana polisiri neŋkpoŋ a Ghana poɔ.O da e la polisi, kyɛ ka ba wa de o ka o e polisiri neɛkpoŋ a are ko a Ghana paaloŋ zaa. A Ghana yidaandɔɔ kpoŋ Nana Akufo-Addo la iri o ka o leɛre bee are a polisiri zaa zu, George Akuffo-Dampare la are a polisiri zaa gbɛbɔgere a tona a toma,Inspector General of Police ko Ghana.
## Dampare Diibu
Ghana yidaandɔɔ kpoŋ la de o ka o e a polisiri nekpoŋ. Inspector General of Police, James Oppong-Boanuh la ka o nyɔge iri bare 2021 yuoni poɔ, kyɛ de a Dampare eŋ, kyɛ yeli ka o gaa ka ba na boɔle o la. A saŋa na ba naŋ na de Akuffo Dampare ka o e a polisiri neŋkpoŋ, COP George Dampare da tona la a Director General toma ko a Administration a polisiri poɔ. O toŋ la a polisiri toma yuomo lezare ata kyɛ baŋ nyɛ a Gaana polisiri neŋkpoŋ ŋa.

## Sommo Yizie
George Boahen Oduro

**George Boahen Oduro** e la Ghana pɔleteseɛn ane a begemaale die ayɔpõĩ mɛmba, a Ghana republic anaare eŋɛ, a are ko New Edubease Gbandige naŋ be a Sante irigyiŋ, a wɔɔ paate yuori eŋɛ. O da e la Deputi minisita ko bondirii ane koɔbo to  ma.

## O Nyɔvore Piiluu ane O Zannoo Yɛlɛ
Ba dɔge la George Oduro 10 Ɔɔtoore a 1965 yuoni poɔ, o yi la teŋa kaŋa ba naŋ boɔla Atobiase naŋ be a Sante Irigyiŋ poɔ. O nyɛ la o gama mine ba naŋ boɔla bachelor of science degree a yi operations in project management a yi sakuukpoŋ ŋa ba naŋ boɔla Ghana Institute of Management and Public Administration ka o ŋmaa e GIMPA a 2013 yuoni poɔ. A 2015 yuoni poɔ ba da ko la gama mine ba naŋ boɔla Master in Business Administration a yi paaloŋ zaane daadiibu toma a yi Anault University.

## Omeŋa Nyɔvore Yɛlɛ
Oduro e la kiristabie.

## O Toma
Oduro da e la neŋkpoŋ ako tonnoɔre ŋa ba naŋ boɔla Project/Operation ako toma zie ŋa ba naŋ boɔla Cedar Seal Company limited naŋ be Accra teŋa poɔ.

## O Naakoɔ̃ Toma
O e la a wɔɔ paate mɛmba, o da e la begemaale die mɛmba ko a New Edubease Gbandige naŋ be a Sante Irigyiŋ poɔ.

## O Nimimaarooŋ Toma
A 2019 yuoni poɔ o da de la wɔɛɛ a da ko noba banɛɛ naŋ da e noba naŋ maŋ kaara karakyiri toma, sakuuri biiri zannoo aneŋ karemazuzeɛ toma a Ghana zannoo toma kpaarõõ  ba naŋ boɔla G.E.S.

A Disembare 2020 yuoni poɔ o da de la maasumɛ ba naŋ maŋ de seɛra bonsuuri a da ko noba lizaayi(40) naŋ da zanna toma a nu-neɛ lombori o naŋ kaara.

## Sommo Yizie
George Mireku Duker

**George Mireku Duker** (dɔge 9 May 1975)e la Ghana neɛ a yi Dompim Pepesa na be Tarkwa Nsuaem paaloŋ a e politiseɛŋ neŋ a palemɛte ayɔpoi fourth Republic mɛmba Tarkwa Nsuaem paaloŋ a Western Region poɔ kyɛ e a wɔɔ paati mɛmba.

## Pɔletese
O palemɛte dɛndɛŋ soba o na gaa e la 2016 neŋ a Wɔɔ paati. O vɛŋ la a wɔbr pati da nyɛ vooti gyamaa a vootu saŋa, a Western Region poɔ.

## Nyɔvore Piiluu ane Ganzanne
Ba dɔge o la 9 May 1975. Duker zanne la B. ED Accounting, University of Education Kumasi Campus, kyɛ o da la nyɛ la MSC oil ane Gas management a yi a University of Plymouth -UK.

## O Toma
A yi o palemɛte poɔreŋ, o toŋ la Karama toma 1998 te tɔ 2006 (Ghana Education Service), Special Aide 2007 te tɔ 2008 ( Ministry of Local Government, Ghana), municipal chief Executive  Prasiden John Agyekum Kuffour saŋa 2008 yuoni. Duker meŋ da e la a Programs Manager ko Integrated Social Development Centre (ISODEC)a yi 2011 te tɔ 2012.

## Minurasi Maltaabo Tona
Yidaandɔɔ Akuffo Addo Friday, 28 August 2020 yeli la yɛlɛ kyaare a minurasi kyɛ iri George Mireku Duker ka o e a zukaara dɛndɛŋ soba. A yelzu ŋa tona la ka poteɛroŋ a yi a ziiri ba naŋ tuuro a ka a taa nɔyeni.

## Kɔmatee
1.Mines ane Energy, Kyaama zutuuro

2. Holding office of profit, mɛmba.

## Sommo Yizie
George Takyi

**George Kwabena Obeng Takyi** ( ba naŋ dɔge 29 Maakye 1965) e la chartered accountant ane mɛmba ko a begemaale die anii soba, a Ghana republic anaare eŋɛ ko Manso Nkwanta Gbandige naŋ be Sante Irigyiŋ pampana.

## O Nyɔvore Piiluu ane Ganzanne
Ba dɔge o la Takyi 29 Maakye 1965 Mpatuam poɔ, naŋ be Amansie Wɛse Desekyere a yi 1988. O taa la MBA in chartered Accountancy, Business Communication. O la taa la PhD candidate in the area of Accounting, Libie ane Lampo.

## Tontonziiri
seɛre o naŋ na kpɛ Pɔletese, Takyi da e la lecturer tona korɔ Kumasi Campus of Yuniveniti of Education, Winneba.

### Pɔletese Yɛlɛ
O e la Wɔɔ paate (NPP) mɛmba naŋ e begemaale die mɛmba pampana ŋa ko Manso Nkwanta Gbandige naŋ be Sante Irigyiŋ. O de la a NPP parliamentary primaries kogi ko Manso Nkwanta o ne Joseph Albert Quarm naŋ da kyaare. O la maale ŋmɛɛ kyakya ne Bance Musah Osmane naŋ e NDC bie a Disembare 2020 nu neɛ.  Takyi nyɛ la 34,408 nuuri naŋ e 76.1% a yi a nuuri zaa naŋ wuli ka o ona la di a Manso Nkwanta Gbandige dakogi ko a Wɔɔ paate (NPP) kyɛ ka a NDC begemaale die bie nyɛ 10,798 nuuri naŋ e 25.9% yi a nuuri zaa.

#### Kɔmatee
O e la mɛmba ko Government Assurance Kɔmatee ane mɛmba ko bondirii, Dagerekɔlkya ane Cocoa yɛltarre kɔmatee.

## Meŋɛ Nyɔvore
O e la kirista bie.

## O Sombo
Fɛboɔre 2021, O da de la sakuuri bonsuuri ane PPE ko sakue mine a Manso Nkwanta Gbandige naŋ be Sante Irigyiŋ. 

## Sommo Yizie
Ghana

**Gaana** e la teŋkpoŋ naŋ be a West Aƒrica paaloŋ poɔŋ.

## '''Gaana irigyini aneŋ a Teŋkpoŋni'''
# Ahafo Region	                             Goaso
# Ashanti Region	                          Kumasi
# Bono East Region	                     Techiman
# Bono Region	                              Sunyani
# Central Region	                           Cape Coast
# Eastern Region	                          Koforidua
# Greater Accra Region	                 Accra
# North East Region	                      Nalerigu
# Northern Region	                         Tamale
# Oti Region	                                   Dambai
# Savannah Region	                        Damango
# Upper East Region	                      Bolgatanga
# Upper West Region	                     Wa
# Volta Region	                                Ho
# Western North Region	                 Sefwi Wiawso
# Western Region	                           Sekondi-Takoradi

## '''Gaana kɔkɔɛ Mine'''
Bɔrifɔ

Twi

Dagaare

Fante

Ewe

Dagbani

Ga-Adangbe

Frafra

## Sommo Yizie
Ghana Begemaaledie Wideɛra

Nba Alban Kingsford Sumana Bagbin la Gaana begemaaledie wideɛra a yi 7th Gyɛnoɔre 2021 wa tɔ zine.
George Kwame Aboagye

**George Kwame Aboagye** (ba naŋ dɔge 24 Ɔɔgore 1968) e la Ghana pɔleteesa ane mɛmba ko a begemaale die ayɔbo, ayɔpoĩ ane anii, a Ghana republic anaare eŋɛ, naŋ are ko a Asene-Akroso-Manso Gbandige naŋ be a Tangõɔ Irigyiŋ Wɔɔ paate yuori eŋɛ.

## Nyɔvore Piiluu Ane Ganzanne
Ba dɔge la Aboagye 24 Ɔɔgore 1968 Akim Manso poɔ, a Tangõɔ Irigyiŋ Ghana poɔ. O nyɛ la diploma yi Zenith Yuniveniti Kolaagyi ane o LLB Lancaster Yuniveniti poɔ, Ghana campus.

## Tontonziiri
O da e la Chief executive Ɔfesa be Geospence Ghana Limited yi 2008 te tɔ 2016.

## Meŋɛ Nyɔvore
Aboagye e la kirista bie ane wederɛ a o Mesa Pentecost poɔ. O taa la pɔge ane biiri banaare.

## Pɔletese
Aboagye di la a kogi ko Asene-Akroso-Manso Gbandige a Wɔɔ paate yuori eŋɛ. O naŋ da nyɛ 21,148 nuuri yi 31,078 nuuri zaa naŋ neɛ soŋ, naŋ areko 68.44%. Ba kaa iri o la ka o paale a teŋgane ane forestry kɔmatee ane mɛmbare naŋ nyɔge a tɔna ɔfere kɔmatee. 

## Sommo Yizie
Ghana Constitution

**Ghana Constitution** e la gane bee gampeɛle kaŋa ba naŋ sɛge biŋi ka o taa a Gaana zaa merɛ, ka neɛ zaa tuuro o. A Gaana merɛ lantaa bimbo zie la ka ba boɔla ka a "Constitution" ona la taa a merɛ zaa ko a Gaana teŋɛ zaa. A lɛ veŋɛ ka neɛ zaa kombaŋ ko bee e o tɔ yel yɛrɛɛ lɛ, ka o e kyɛ ka ba nyɔge o, o naŋ teɛ la a yɛlɛ seɛ ko o meŋɛ. O poɔ la ka a Gaana yidandɔɔ maŋ kaa kyɛ erɛ o yɛlɛ, a Gaana palɛmɛnte meŋ de o tɔna ne ba toma zaa. Ba maale la a Gaana merɛ bimbo zie bee merɛ naŋ a 28th April 1992 poɔ a yi a Gaana yidandɔɔ kaŋa ba naŋ boɔla J.J.Rawlings la wane o, a yi a saŋa na a kpankpaŋkpeɛne deme na wa baare ba yɛlɛ la ka o nyɛ, ka ona ba bɔ yɛŋ waane, a na waa la tuo ko a Gaana deme zaa zu bee a ko o meŋɛ a leŋso ka o de o waane. O e la gane bee gampeɛle naŋ taa a Gaana zaa mɛre o poɔ. Ba sɛge la a merɛ ama eŋ Atikyele poɔ. O poɔ la ka ba maŋ tu kyɛ ŋmaa neɛ serɛɛ, bee biŋi neɛ zaa a Gaana yirdeme wa iri ka o e ba yidandɔɔ a kaara ba zu.

## Atikel 41
A atikel 41, a Gaana merɛ gane poɔ ko la noba sori ka ba na baŋ yelee ba poɔ yɛlɛ, ba yelboɔre zaa na ferɛ ba kyaare ne ba nyɔvore yɛlɛ, a meŋ ko a paati deme meŋ sori kaŋ ba na baŋ maali paati zaa, ka neɛ zaa meŋ taa la sori a na baŋ te poɔ paati zaa onaŋ boɔrɔ ka o poɔŋ, a baŋ taa bone zaa o naŋ boɔrɔ kyɛ a merɛ wa sage a lɛ ko soba naŋ. A lɛ wulli ka a Gaana merɛ Gampeɛle poɔ a ama zaa bebe. Neɛ zaa taa la sori ana baŋ yeli  yelizaa ka o soba wa nyɛ baŋ ka a taa bee tu a sori ana seŋne ka a e.

## Faŋa poobo
A Gaana merɛ gane poɔ bee gampeɛle zu , o poŋ eŋ la a noba na zaa naŋ taa faŋa a naŋ baŋ e yelizaa a lɛ zuiŋ a merɛ po la ba toma yel-erre zaa ko neɛ zaa, ka a wuli ka neɛ zaa koŋ baŋ kpɛ o tasoba toma poɔ bee a e yeli zaa o naŋ boɔra, a merɛ ba sage lɛ. O meŋ koŋ tage neɛ zaa ka o soba ba yeli sãã a merɛ ama na be a gampeɛle zu.

## Yɛlɛ Yiibu/ Peɛro Zie:
Ghana Dakoroŋ Yele

**[[Ghana|Gaana]]** deme zaa, a yi a Guan noba puoriŋ, yi la tenyobo bee ziyobo wa zeŋ a Gaana paaloŋ poɔ. 

A Europe deme naŋ da ba wa a 15th sɛnkyere poɔ sɛre, a Gaana deme da ŋma la gbulo a kpeɛrɛ bee zeŋ. Gbulo aŋa Asante, Ga, Fante, Denkyira ane Akwamu.

A Europe deme waabo wane la kɔkɔɛ bee boorɔ zɔɔre. A gbul kpeɛne deme aŋa a Asante da zɔɔ tõɔ la gbulyaga a paa da leɛ bale kpoŋ na naasaala naŋ boɔlɔ ɛmpaya.

A waana 1872 saŋa, a Europe paaloŋ deme tenne naŋ na yɛrɛ a Gaana poɔ zaa da leɛ gaa la kyɛ kyɛre a Britain deme. A Britain deme da piili wulo la kpeɛoŋ a Gaana deme zu. A waana a yuoni 1874 poɔ, a Britain deme da e la k'a kɔmpare gbulo (Fante, Akwamu, Ga, Assin, Denkyira, Ahanta ane Akwapim) waa ba gbaŋgbaare. A Britain deme pãã da pore la a paaloŋ ŋa yuori ka Gold Coast. Ba da e la ka Cape Coast waa o tenkpoŋ a te ta 1877 saŋ ba na iri a tenkpoŋ gaane Accra.

A puoriŋ 1901 saŋ, a Britain deme da zɔɔ tõɔ la a Asante noba, a da vɛŋ k'a Asante meŋ leɛ ba gbaŋgbaa. A yuoni  ŋa ne o zu, a Britain deme da yɛle l'a ba kpeɛoŋ te pɔge a Gaana sazu zaa.
Ghana Faayiibu Polloo

**Ghana Faayiibu Polloo:**

N pollɛɛ la ka N na taa la gyeremɛ, yelmennoŋ, ane teɛbo/sommo a ko a n ma teŋɛ Ghana.

N pollɛɛ la ne n faŋa ane n sukyiri zaa ka N na maŋ de la mmeŋɛ boɔle daŋmaa toma tommo poɔ ko a te teŋa Ghana.

N pollɛɛ la ka N na nyɔge la a te kyɛmboma/gbamboma a te saaŋkommine zēē ane walle naŋ kyiri a eŋa a te zuiŋ taa kpēõ ane nimizeɛ; ane meŋ, N pollɛɛ la mmeŋɛ ka yele la yɛlɛ zaa eebo naŋ na wane yo-soŋ ko Ghana N na areko o la a kyɛ zɛo o ka o do saa.

Azuiŋ, soŋ ma N Daana Naaŋmene.

## '''Sommo Yizie:'''
ghanahighcommissionuk.com/anthempledge.aspx
Ghana Kɔkɔɛ ane ba Tigre

**Gaana Kɔkɔɛ ane ba Tigre.** Naasaale la e a Ghana kɔkɔre meŋɛ. Naasaale ka ba yele a gɔbenɛte tonziiri zaa naŋ be a paaloŋ poɔ. Ayi a naasaale puoriŋ, Gaana deme ɛrɛ bee yele la Gaana kɔkɔr tɛɛtɛɛ aŋa ziiri ziiri lizaanaare ne ayɔpoi (47) 

### A ana naŋ yoe naŋ yi yaga la ama:

* Kɔmbɔŋ - ako (Asante noba,Akwapim noba,Fante noba,Denkyira noba,Asin noba,Bono noba,Akyem noba,Sefwi noba,Wassaw noba ane Agona noba).
* Mampruli ako mamprusire
* Dagbani ako dagombare
* Nzema ako nzema noba
* Ewe ako ɛvɛ noba
* Dagaare ako dagaaba
* Ga ako Ga-Adangbe noba.
*
*

* A ana yoe naŋ yi yaga la a
*
*
* ma: 
A kɔkɔɛ mine la ama meŋ

* ADELE ko a Volta Region a (Tutukpene aneŋ Nkwanta noba) ANUFO/CHOKOSI ko a Northern Region(Chereponi)
* BULI ko a Sandema deme
* BIMOBA ko a Bunkpurugu deme
* BIRIFOR ko a Bilema aneŋ Danvar deme
* BASSARI ko a Northern Region teŋe
* CHUMBURUNG ko a Ekumdipe teŋe
* FRAFRA ko a Bolgatanga teŋe deme
* GIKYODE/AKYODE ko a Shiare deme
* HANGA ko a Northern Region paaloŋ deme
* KONKOMBA ko a Saboba deme
* KUSAAL ko a Bawku deme
* KASEM ko a Navrongo deme
* KOMA ko a Yipabongo deme
* BUEM/LELEM ko a Jasikan aneŋ Bodada deme
* MAMPRULI ko a Narelugu deme
* MO/ DEG ko a New Longoro aneŋ Bole deme
* NAFAANRA ko a Banda Ahenkro deme
* NTRUBO/ DELO ko a Pusupu teŋe deme
* NAWURI ko a Kitare teŋe deme
* SISAALA ko a Tumu deme
* TAMPULMA aneŋ VAGLA ko a Northern Region paaloŋ deme
* Waale ko a Upper West Region paaloŋ deme
* Hausa

Gaana deme maŋ la di la saakon tigre tɛɛtɛɛ wagre tɛɛtɛɛ yuoni zaa poɔ. Tigre waana ne la nɔlaŋ akyɛ la yuoro a teŋɛ anaŋ taa yelseɛlee a la waa zigɛrre zuiŋ.

#### A Gaana poɔ tigre mine la ama:

* Akwasidae ako  Asante noba
* Odwira ako Akwapim noba
* Damba ako Dagombare
* Aboakyir ako Winneba deme
* Bakatue ako Elmina deme
* Waare/Nyie tigri ako Tamale ane Peki deme
* Fetu ako Cape Coast deme
* Homowo aka Ga noba
* Hogbetsotso ako Anlo noba
* Asafotufiam ako Ada deme.
* Kakube ako Nandɔmɛ
* Kɔbine ako Losaalɛ
* Bon-ngo/Bongo ako Gyirbaalɛ

## Sommo yizie
Ghana National Team

"Gaana National Team" la maŋ ŋmɛ bɔl Gaana gbɛbogiriŋ. A tem taal yokpɛglaa ka boɔlɔ Black Stars ayi Black Stars of Africa naŋ be Gaana flaŋ eŋɛ.Gaana Football Association la kaa o zu, bana la kaara Gaana bɔlŋmɛ yeltare. (Ghana/Gaana) nyɛ la vuo gaa FIFA World 2006 poɔ. Ba de la African Cup of Nations ggɛbre bonaare(1963,1965,1978, a ne 1982) kyɛ la tu wideɛreba puoriŋ gbɛre bonuu (1968, 1970, 1992, 2010 a ne 2015). 19TH August 1962 Accra Sport Stadium poɔ , ba ne Real Madrid naŋ yi Spain  bɔlŋmɛ gandaare Spain poɔ da ŋmɛ la maakye a di taa golo ata ata a ne a zaa ka bana da la Spain bɔlŋmɛ gandaare a wagere na. Charles Kumi Gyamfi leɛ la ba kookyi 1961 poɔ baŋ de African Cup of Nations a tu taa,1963 a ne 1965 poɔ, baŋ da de Kenya gola pie ne at aka ba yaa ayi.Ba la ta bɔlŋmɛ faanal 1968 a ne 1970 poɔ, kyɛ ka DR Congo ne Sudan de ba gool yenaa yenaa. Lɛ na ba naŋ da dɔŋ zie ta la ko ba a yuori, Black Stars of Africa 1960s. Black Stars zunoɔ leɛre la bonso,b aba tuoɔ nyɛ vuo na ŋmɛ African Cup of Nations gbɛre bota neitin-seventeri poɔ. Neiten-eeteri poɔ la ka pɔlɔ la taa bɔlŋmɛ kyɔɔtaa te seŋ Abede Pele mine di Libya kyɛ de Africa Cup of Nations Libya poɔ.1984 poɔ ba da iri ba la bari a group stages poɔ. Ba da ba nyɛ vuo gaa 1986, 1988 a ne 1990 African Cup of  Nations.